paragraph_text: Kako bi se izbjegla populacijska prenapućenost Seoula, te oslobodilo grad od zagušenosti u gradskom području, korejska Vlada je ponudila poticajne pakete velikim javnim poduzećima i privatnim tvrtkama da svoja sjedišta presele u okrug Bundang u gradu Seongnamu. Tako danas tamo svoja sjedišta imaju telekomunikacijski operater KT (bivši Korea Telecom), KEPCO, Korejska plinska korporacija i Korejska državna korporacija.